
HOTĂRÂRE NR.111/ 2025
privind aprobarea  regulamentului  mecanismului de recuperare a sumelor avansate de Municipiul Vulcan pentru asigurarea contribuției proprii a proprietarilor beneficiari ai  lucrărilor de reabilitare termică a blocurilor de locuinței finanțate prin Programul Operațional Regional 2014-2020, prin instituirea taxei de reabilitare termică
              Consiliul Local al Municipiului Vulcan, întrunit în ședința ordinară din data de 29.07.2025,

          Analizând Proiectul de hotărâre nr.114/1/7/09.07.2025 și Referatul de aprobare                                               nr. 114/1/8/09.07.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind aprobarea  regulamentului  mecanismului de recuperare a sumelor avansate de Municipiul Vulcan pentru asigurarea contribuției proprii a proprietarilor beneficiari ai  lucrărilor de reabilitare termică a blocurilor de locuinței finanțate prin Programul Operațional Regional 2014-2020, prin instituirea taxei de reabilitare termică,
      Având în vedere Raportul nr. 127/1/9/22.07.2025  al Compartimentului  financiar - contabil , din cadrul aparatului de specialitate al Primarului municipiului  Vulcan,

        În baza avizului Comisiei de specialitate specialitate „Activităţi economico-financiare şi agricultură”, înregistrat  sub   nr. 124/1/10/29.07.2025  a Consiliului local Vulcan;             

 În conformitate cu prevederile Programul Operațional Regional 2014-2020 – Axa prioritară 3 ”Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor” Operațiunea A- Clădiri rezidențiale , ale art.14 din Oug nr. 18/2009 privind creșterea performanței energetice a blocurilor de locuințe, cu modificări și completările ulterioare, cu prevederile art.486 alin.(6) din Legea 227/2015- Codul fiscal, ale Legii nr. 207/2015 privind Codul de procedura fiscal, cu modificări și completările ulterioare, cu prevederile art.7 din Legea nr.52/2003 privind transparență decizională în administrația publică; 
            În temeiul art. 129, alin. (7) lit.  şi al art. 136 (1), art. 243 alin.1 lit.a), din OUG nr.57/2019 privind Codul administrativ.
HOTĂRĂŞTE:
          
ART.1 Se aprobă regulamentul privind mecanismul de recuperare a sumelor avansate de Municipiul Vulcan pentru asigurarea contribuției proprii a proprietarilor beneficiari ai  lucrărilor de reabilitare termică a blocurilor de locuințe finanțate prin Programul Operațional Regional 2014-2020, prin instituirea taxei de reabilitare termică în sarcina proprietarilor de apartament, conform procedurii prevăzute în Anexele 1 și 2 , care fac parte integrantă din prezenta hotărâre. 
          ART.2 Taxa de reabilitare se va achita în termen de maxim 5 ani, începând cu data de 1 a lunii următoare depunerii declarației fiscale.
             ART.3 La data intrării in vigoare a prezentei hotărâri, prevederile Hotărării Consiliului Local nr. 124/2019 și  ale Hotărării Consiliului Local 139/2019 se abrogă. 
                ART.4  Împotriva prevederilor prezentei hotărâri se poate face contestaţie în conformitate cu     prevederile Legii nr. 554/2004 privind contenciosul administrativ, cu modificările şi completările ulterioare.
              ART.5 Prezenta hotărâre se comunică Instituţiei Prefectului - Judeţul Hunedoara, Primarului municipiului Vulcan, Servciului Impozite și Taxe,  BPFI – Dezvoltare Locală, şi se aduce la cunoştinţă publică.

Municipiul Vulcan, 29.07.2025

         PREŞEDINTE DE ŞEDINŢĂ:                  CONTRASEMNEAZĂ :  SECRETAR GENERAL

        CONSILIER  FARKAS LORIANA                                  ROGOBETE MIHAELA
              Această hotărâre  fost adoptată cu  următoarele voturi:
    Total consilieri locali:19
    Prezenți:19          
    Pentru  : 19
    Împotrivă:0

    Abțineri:0
